บ่ายๆแล้ว มาเดินเที่ยวแถวเอกมัย ก็เลยลองหาร้านในลิสว่ายังมีร้านไหนที่เราอยากไปบ้าง ซึ่งร้านนี้ก็เป็นหนึ่งในลิสค่ะ
 
เส้นทางร้าน อยู่ในซอยเอกมัย 19 เข้าซอยมาไม่ไกลมากค่ะ ประมาณร้อยกว่าเมตร ร้านอยู่ทางขวามือค่ะ
 
พอเข้ามาในร้าน เราชอบการตกแต่งร้านที่ดูน่ารักดีค่ะ กับสีเหลืองหวานๆตามชื่อร้าน เราเลยสั่งขนมและเครื่องดื่มมาลองค่ะ วันนี้ขอลองเลมอนรัวๆ อิอิ
 
- Lemon Meringue Tart 150 บาท เป็นทาร์ตเลมอนเมอแรงก์ เนื้อนุ่มๆหนุบๆเปรี้ยวหอมเลมอนกำลังดี ด้านบนมีเมอแรงก์หวานๆ ส่วนทาร์ตด้านล่างแอบแข็งไปนิดใช้ช้อนตัดออกยากไปหน่อยค่ะ แต่โดยรวมรสชาติลงตัวโอเคเลยค่ะ
 
- Lemonade Soda 70 บาท ซาบซ่าเปรี้ยวหอมเลมอน สดชื่นดีค่ะ
 
น้ำเปล่าบริการฟรี
 
ทางร้านยังมีขนมหลากหลายแบบน่าสนใจอีกเยอะเลยค่ะ ใครสนใจก็มาลองได้ค่ะ